cyanic-selkie/wikianc huggingface dataset:
सीआईडी (धारावाहिक)
निर्माण
उन्होंने सबसे पहले हिन्दी और मराठी फिल्म अभिनेता शिवाजी साटम को एसीपी प्रद्युम्न के किरदार के लिए चुना जो कि पहले ही कई परियोजनाओं में उनके साथ कार्य कर चुके थे। सीआईडी के निर्माण दल के एक सदस्य संजय शेट्टी ने दयानन्द शेट्टी को पात्रों के चुनाव में हिस्सा लेने का सुझाव दिया था। सिंह उनसे इतने प्रभावित हुए कि पाँच मिनट में ही उन्हें दया के किरदार के लिए चुन लिया। उनका किरदार लोगों के बीच सबसे लोकप्रिय है। आशुतोष गोवरिकर को वरिष्ठ निरीक्षक विरेन की भूमिका के लिए चुना गया किन्तु अपनी फिल्म लगान के निर्देशन के कारण उन्हें इस धारावाहिक को छोड़ना पड़ा। आदित्य श्रीवास्तव को १९९८ में अपराधी का किरदार मिला था, किन्तु अब उन्हें वरिष्ठ निरीक्षक अभिजीत का किरदार दे दिया गया। आदित्य ने राम गोपाल वर्मा की फिल्म सत्या में भी अभिनय किया था जिससे सिंह काफी प्रभावित थे। प्रारम्भ में वे केवल २६ एपिसोड हेतु सीआईडी में काम करने के लिए सहमत हुए थे लेकिन बाद में आगे भी कार्य करने के लिए मान गए। वे २३ जुलाई १९९९ को पहली बार वरिष्ठ निरीक्षक अभिजीत की भूमिका में दिखाई दिये थे। अन्य सभी किरदारों को भी इसी तरह से चुना गया था। शिवाजी साटम, दयानन्द शेट्टी और आदित्य श्रीवास्तव के अलावा अन्य सभी किरदार आते जाते रहते हैं।
इस धारावाहिक के पन्द्रह वर्ष पूरे होने के बाद फ़ोर्ब्स पत्रिका के साथ हुए साक्षात्कार में सिंह ने बताया कि प्रारम्भ में हर एपिसोड पर लगभग २ लाख रुपये खर्च आता था, जो कि पन्द्रह वर्ष के दौरान बढ़कर ₹५ लाख हो गया है।
प्रसारण
२१ जनवरी १९९८ को रात ९:३० बजे इसका प्रसारण सोनी चैनल पर शुरू हुआ। इस धारावाहिक के २६ प्रकरण होने के पश्चात आदित्य श्रीवास्तव को वरिष्ठ निरीक्षक अभिजीत की भूमिका में दिखाया गया। इसके पश्चात यह अब तक चल रहा है। इसका प्रसारण शुरू में बुधवार को रात ९:३० बजे होता था जिसे बाद में बदलकर शुक्रवार को रात १० बजे कर दिया गया। २१ मई २०१० से इसका प्रसारण शुक्रवार के साथ साथ शनिवार को भी होने लगा। ३ फरवरी २०१३ से इसका प्रसारण शुक्रवार और शनिवार के साथ साथ रविवार को भी होने लगा। मई २०१६ में द कपिल शर्मा शो के कारण इसका प्रसारण कुछ सप्ताह नहीं हुआ। इसके निर्माताओं ने कहा कि द कपिल शर्मा शो नया होने के कारण उसे और लोगों तक पहुंचाने के लिए ऐसा किया गया था और यह भी कहा कि सीआईडी का जल्द ही नए समय पर प्रसारण होगा। ४ जून २०१६ से इसका प्रसारण फिर से शुरू हो गया और इसका समय १० बजे से बदल कर १०:३० हो गया।
इसकी लोकप्रियता को देखते हुए इसे अन्य भारतीय भाषाओं में अनुवादित किया गया है। इसका तेलुगू संस्करण मां टीवी में और तमिल संस्करण ज़ी तमिल में प्रसारित हो रहा है। इसके अलावा बंगाली में इसकी भिन्न शृंखला निकाली गई है। इसे दिसम्बर २००४ में अत्यधिक सकारात्मक प्रतिक्रिया मिली और यह ३.७ रेटिंग प्राप्त कर पूरे भारत में पहली बार २९वें स्थान पर रहा। टीएएम के अनुसार इसे सितम्बर २०१० में ५.१७ का उच्चतम रेटिंग मिला, जो इसके पिछले कुछ वर्षों का सबसे अधिक रेटिंग है। २०१५ में इस धारावाहिक को ४.१ के आसपास का रेटिंग मिल रहा था।
विश्व कीर्तिमान
इस धारावाहिक के दल ने ७ नवम्बर, २००४ को मुम्बई में शाम ६:३० से ८:२० बजे तक पूरे १११ मिनट तक बिना कैमरे को बंद किए एक पूरी कहानी बना दी। यह कीर्तिमान लिम्का कीर्तिमान पुस्तक तथा गिनीज विश्व कीर्तिमान पुस्तक में पंजीकृत कर लिया गया था। ७ नवम्बर को बने इस कथांश को ८ नवम्बर को शाम ८ बजे से १० बजे तक दिखाया गया।
इस प्रकार के विश्व कीर्तिमान बनाने का विचार सिंह को इसके ७ से ८ महीने पहले आया था। इससे पहले १९८७ में मराठी कार्यक्रम "एक शून्य शून्य" में फिल्मांकन को बिना रोके २२ मिनट का कार्यक्रम बना दिया था। वर्ष २००२ में उन्होंने इस कीर्तिमान को गिनीज़ विश्व कीर्तिमान पुस्तक में दर्ज करवाने के बारे में सोचा लेकिन उन्हें पता चला कि इसके लिए उन्हें २५ मिनट का बिना रुके कार्यक्रम तैयार करना होगा। उन्होंने इसकी तैयारी शुरू कर दी, लेकिन उनके इस कीर्तिमान को बनाने से पूर्व ही एक रूसी वृत्त फिल्म ने ८८ मिनट तक लगातार फिल्मांकन का कीर्तिमान बना लिया। इसके बाद बीपी सिंह ने इससे भी अधिक लम्बे कीर्तिमान बनाने के बारे में सोचा और 'विरासत' नाम का एक प्रकरण की योजना बनाई। इसके लिए वे उसी समय से इसकी तैयारी में लग गए। इस कीर्तिमान को बनाने के लिए सीआईडी के सभी किरदारों को ९० पन्नों का संवाद याद करना पड़ा और इस कहानी के कैमरामैन नितिन राव को २८ किलो ग्राम के कैमरे को लगातार १११ मिनट तक अपने कंधो पर रखना पड़ा, जिसमें ३ मंजिल के घर में उन्हें ऊपर से नीचे भी कई बार होना पड़ा। इसे बनाने के लिए ३४ लाख रुपए खर्च हुए। यह सीआईडी का सबसे महंगा प्रकरण था। यह एक ऐसे होटल मालिक की कहानी थी, जो भारत में अपना कारोबार समेटने के लिए दक्षिण अफ्रीका से आता है। उसे अपने वारिस की तलाश रहती है। उसकी सम्पत्ति में हिस्सा पाने की आस में सभी रिश्तेदार होटल में जमा हो जाते हैं। फिर एक के बाद एक खून होना शुरू हो जाता है। इस एपिसोड को कीर्तिमान बनाने के मकसद से ही बनाया गया था। इसमें सीआईडी के निरीक्षकों के अतिरिक्त केके मेनन, राज ज़ुत्शी, अविनाश वधावन, कृतिका देसाई और मुकेश रावल शामिल थे। इसे ७ नवम्बर २००४ को बिना किसी विज्ञापन के रात ८ से १० बजे तक दिखाया गया। इसके बाद सीआईडी का १० बजे का धारावाहिक शुरू हुआ।
सीआईडी स्पेशल ब्यूरो
यह सीआईडी का एक विशिष्ट संस्करण था, जिसका प्रसारण एक अलग धारावाहिक के रूप में २७ दिसम्बर २००४ से शुरू हुआ और १६८ एपिसोड प्रसारित होने के बाद ८ अगस्त २००६ में बंद हो गया। यह सोमवार व मंगलवार को रात १०:३० बजे प्रसारित होता था। इसके आधे घंटे पहले, रात १० बजे सीआईडी और उसके आधे घंटे बाद इस धारावाहिक का प्रसारण होता था। इसमें शिवाजी साटम, अनूप सोनी, दयानन्द शेट्टी और आदित्य श्रीवास्तव मुख्य किरदार में थे।
इसकी कहानी के अनुसार "सीआईडी पिछले कई वर्षों से लंबित मामलों की जाँच करने हेतु एक नए दल का गठन करती है, जिसका नाम सीआईडी स्पेशल ब्यूरो रखा जाता है। यह दल बहुत पुराने आपराधिक मामलों की जाँच करती है।" इसमें कई बार सीआईडी की कहानी को भी जोड़ कर दिखाया जाता था। इसी कारण कुछ मामलों में सीआईडी के किरदार सीआईडी स्पेशल ब्यूरो में और सीआईडी स्पेशल ब्यूरो के किरदार सीआईडी में भी दिखते थे।
अन्य पहल
७ जुलाई २००६ को एक राष्ट्रव्यापी खोज कार्य का प्रारम्भ किया गया जिसे सीआईडी ऑपरेशन तलाश नाम दिया गया। इसमें जीतने वाले को एक पुलिस निरीक्षक की भूमिका में कार्य करने का मौका दिया जाना था। १ सितम्बर २००६ को विवेक मशरू को विजेता घोषित किया गया था। इसके बाद कुछ वर्षो तक विवेक एक निरीक्षक की भूमिका में दिखाई दिए। २६ जनवरी २०१० से वीरता को प्रोत्साहित करने और समाज में बहादुरी के कार्यों का सम्मान करने के लिए सीआईडी वीरता पुरस्कार नामक एक पुरस्कार प्रारम्भ किया गया। इसे २६ जनवरी २०१० को पहली बार साहस दिखाने वाले लोगों को दिया गया। २३ जनवरी २०११ को दूसरी बार प्रदान किया गया था। बड़ों के वीरता को प्रोत्साहित करने के बाद, बच्चों के लिए भी एक नयी उप-शृंखला सीआईडी छोटे हीरोज नाम से बनायी गई। यह १ फरवरी २०१३ से दिखाया गया। यह शुक्रवार को सीआईडी से एक घंटे पहले ९ बजे से १० बजे रात को दिखाया जाता था। इसमें बच्चों के द्वारा दिखाये गए साहस को दिखाया जाता था। ३० मई २०१२ को एक साक्षात्कार के दौरान बीपी सिंह ने कहा कि वे सीआईडी पर एक फिल्म बनाने जा रहे हैं। इसमें धारावाहिक के कलाकार ही काम करेंगे, लेकिन एक मुख्य खलनायक को बाहर से लिया जाएगा। उन्होंने कहा, सैद्धांतिक रूप से फिल्म को इस वर्ष के अन्त तक शुरू हो जाना चाहिए। चैनल के पास इसके अधिकार हैं, यदि चैनल आज अपनी सहमति देता है, तो हम इस पर अगले वर्ष की शुरुआत से काम करना शुरू कर देंगे।
२१ जनवरी २०१५ को सीआईडी ने अपने यात्रा के अठारवें वर्ष में प्रवेश किया। इसे सोनी ने एक उत्सव के रूप में २६ जनवरी २०१५ को एक विशेष कार्यक्रम के रूप में बनाया। जिसमें सोनी पर पूरे दिन सीआईडी का कार्यक्रम दिखाया गया। इसके अलावा बीच बीच में सीआईडी के किरदार व अन्य लोग भी आते थे और अपने व इस धारावाहिक के बारे में बताते थे।
अन्य धारावाहिकों में
सीआईडी के किरदारों ने इस धारावाहिक के अलावा भी अन्य धारावाहिकों में भी अभिनय किया है और अन्य धारावाहिकों के किरदार भी कई बार सीआईडी में आ चुके है। जैसे अदालत के प्रारम्भ में अभिजीत के ऊपर आरोप लगता है कि उसने जोरावर नाम के एक अपराधी पर ६ गोलियां चलाई और हत्या कर दी। इस कारण उसे अदालत में ले जाया जाता है, जिसमें के॰ डी॰ पाठक उसका वकील रहता है। यह सीआईडी और अदालत, दोनों धारावाहिकों में दिखाया जाता है। इसके बाद सीआईडी और के॰ डी॰ पाठक मिल कर इस मामले को सुलझा लेते हैं।
तारक मेहता का उल्टा चश्मा में इसी के कुछ किरदार सीआईडी के धारावाहिक में आते है और उसके कुछ दिन बाद एक अन्य प्रकरण में इस धारावाहिक में सीआईडी के सारे किरदार आ जाते है। जिसमें दयाबेन को एसीपी प्रदूमन का नकली प्रमाणपत्र मिलता है और वह उसे लेकर सीआईडी के कार्यालय में जाती है। जहाँ सीआईडी के दल को पता चलता है की कोई एसीपी प्रद्युम्न के जैसे बनकर कोई गैर-कानूनी कार्य करना चाहता है लेकिन उस अपराधी को पकड़ते समय एक ने जेठालाल का चेहरा बना दिया और वह इस मामले में फंस जाता है। परन्तु बाद में पता चलता है कि वह दोषी नहीं है। इसके पश्चात गोकुलधाम में एक नया सदस्य आता है, जिसके पास करोड़ों का हीरा रहता है। जिसे वह बेचना चाहता है। वह गोकुलधाम के लोगों को लालच देता है कि यदि कोई उस हीरे को बेचने में उसकी सहायता करेगा तो वह उसे एक करोड़ रुपये देगा। लेकिन हीरा बेचने से पूर्व ही वो लापता हो जाता है और उसी मामले की जाँच करते हुए सीआईडी वहाँ आती है। पूरे गोकुलधाम में सभी के घरों की तलाशी लेने के बाद उन्हें अय्यर और बबीता जी के घर में वह हीरा मिलता है। वे लोग बबीता और अय्यर को पकड़ लेते हैं। परन्तु बाद में पता चलता है कि दोषी कोई और है। इसके साथ-साथ कौन बनेगा करोड़पति में भी सीआईडी के तीनों पात्र (शिवाजी साटम, आदित्य श्रीवास्तव और दयानन्द शेट्टी) जा चुके हैं।
इसके अलावा अदालत व सीआईडी में १२ जुलाई २०१२ को रात १० बजे और रविवार १३ जुलाई २०१२ को रात ७:३० व १० बजे सीआईडी विरुद्ध अदालत नाम से धारावाहिक का प्रसारण हुआ था। इसमें अदालत और सीआईडी दोनों को एक ही कहानी में दिखाया गया। जिसमें दिखाया गया कि डॉ॰ सालुंखे को एक सबूत मिलता है, जिसे दिखाने से पहले ही वह लापता हो जाता है। उसकी गाड़ी डीसीपी चित्रोले के घर के आगे मिलती है और घर की तलाशी में एक लाश भी प्राप्त होती है, जिसे पहले डॉ॰ सालुंखे मानते हैं। सीआईडी को डीसीपी चित्रोले के खिलाफ काफी ठोस सबूत मिलते हैं, इस कारण उसे हिरासत में ले लिया जाता है। अदालत में के॰ डी॰ पाठक उसे बचाने की कोशिश करता है, परंतु सीआईडी उसे दोषी साबित करने का कार्य करती है। आखिरी में के॰ डी॰ पाठक और सीआईडी मिलकर इस मामले को हल कर लेते हैं। इसके बाद २० दिसम्बर २०१४ को ३ घंटे का प्रसारण होता है। इसका निर्देशन सीआईडी के सिबा मित्र और अदालत के रमिन्दर सूरी ने मिल कर किया है। इसे मुम्बई के अलग अलग भागों में बनाया गया, जिसके लिए १५ दिन का समय लग गया। इसका नाम सीआईडी विरुद्ध अदालत - कर्मयुद्ध रखा गया है, जिसमें एक और बार सीआईडी और अदालत साथ में आते हैं। जिसमें एक आश्रम में एसीपी प्रद्युम्न के दोस्त की बेटी का खून हो जाता है। सीआईडी को लगता है कि इसकी हत्या आत्मानन्द ने की है और वहीं के॰ डी॰ पाठक उसे बचाता है। बाद में पता चलता है कि असल में हत्या किरण ने की है।
प्रभाव
सीआईडी धारावाहिक देखने के बाद जनमानस पर अच्छा और बुरा दोनों प्रकार का प्रभाव पड़ा। कुछ लोगों को अपराध करने की इच्छा जागृत हुई तो कुछ लोगों को निशानेबाजी आदि में आगे बढ़ने की भी प्रेरणा मिली। कुछ घटनाएँ निम्नलिखित हैं:-
पाकिस्तान के लाहौर में ३० जून २०१७ को एक ९ वर्षीय लड़की ईमान तनवीर की लाश उसके दादी के घर से प्राप्त हुई। पुलिस को पहले उसकी सौतेली माँ पर शक हुआ, पर बाद में उसे बेगुनाह मान कर पुलिस ने छोड़ दिया। हत्या के चार दिन बाद पुलिस एक बयान जारी किया कि उस लड़की के ११ वर्षीय भाई ने ही ये हत्या की है। उसने पुलिस के सामने कबूल किया कि उसी ने अपनी बहन की हत्या की है। पूछने पर उसने बताया कि उसे सीआईडी देख कर इस हत्या को करने का विचार आया था।
उत्तर प्रदेश की राजधानी लखनऊ में एक युवक ने सीआईडी धारावाहिक देख कर अपनी पत्नी के साथ मिल कर अपने ही अपहरण की झूठी कहानी बना डाली। वह जहाँ काम करता था, उसी के संचालक के ख़िलाफ़ मुकदमा दर्ज करवा दिया। वह मुकदमे से उसे बचा कर उससे पैसे लेने की योजना बना रहा था। लेकिन पुलिस उसके पास पहुँच गई और तब उसकी योजना का पता चला।
१७ वर्षीय निशानेबाज मेहुली घोष ने जापान के प्रतियोगिता में अपना पहला स्वर्ण पदक हासिल किया और केरल में हुए राष्ट्रीय निशानेबाजी प्रतियोगिता में एक ही दिन में आठ स्वर्ण पदक हासिल करने के बाद उनका कहना था कि उन्हें इसकी प्रेरणा सीआईडी धारावाहिक को देखने से मिली।
समीक्षात्मक प्रतिक्रिया
दैनिक ट्रिब्यून में दिये एक साक्षात्कार में शिवाजी साटम ने कहा कि "अब यह मेरी पहचान बन गया है। पर यह केवल एक धारावाहिक भर नहीं है। बच्चे और बड़े अब मुझसे सीआईडी के पात्र की तरह व्यवहार करते हैं। उन्हें लगता है कि सचमुच किसी जासूसी करने वाले समूह का हिस्सा हूँ। शायद इसलिए पिछले दो सालों से यह लगातार पुरस्कार जीत रहा है। इसे राष्ट्रपति तक की सराहना मिली है। दरअसल यह आम और ईमानदार लोगों को न्याय दिलाने वाला धारावाहिक है।" वहीं रांची एक्सप्रेस ने कहा कि सीआईडी १९९८ से लगातार चल रही है और उसे हमेशा से ही दर्शकों ने पसन्द किया। जबकि २००३ में इसी चैनल में शुरू हुए एक धारावाहिक क्राइम पेट्रोल को कम लोकप्रियता के कारण बंद करना पड़ा था। लेकिन अब भी सीआईडी को उतने ही नहीं, उससे भी अधिक दर्शक मिल गए है। वर्तमान में इस धारावाहिक ने हर उम्र वर्ग को अपनी ओर आकर्षित किया है। इसी के कारण अन्य चैनलों में भी आपराधिक धारावाहिकों की संख्या में इजाफा हुआ है। वहीं दयानन्द शेट्टी ने कहा कि "१७ वर्षों से अधिक समय तक एक साथ काम करने से एक जुड़ाव बन गया है। सीआईडी को सबसे अधिक बच्चे पसंद करते है और इसी कारण इसमें हम लोगों ने हास्य बनाने का प्रयास किया है।" टाइम्स ऑफ इंडिया से बात करते हुए दयानन्द शेट्टी ने बताया कि उन्हें अपने कार्यक्रम के बारे में ऑनलाइन चुटकुले पढ़ने में बहुत गर्व महसूस होता है और यह जान कर और भी खुशी होती है कि केवल दया ही नहीं बल्कि इसके अन्य सभी किरदार भी बहुत प्रसिद्ध हैं।
लिव एंड मॅडी
लिव एंड मॅडी (Liv and Maddie) एक अमेरिकी प्रहसन धारावाहिक है।
शब्दर आकाश
शब्दर आकाश  ओड़िया भाषा के विख्यात साहित्यकार सीताकांत महापात्र द्वारा रचित एक कविता–संग्रह है जिसके लिये उन्हें सन् 1974 में ओड़िया भाषा के लिए साहित्य अकादमी पुरस्कार से सम्मानित किया गया।
सिलिकॉन फ़ोम
सिलिकॉन फ़ोम एक फोम (ठोस झाग) है जो रबड़ को वक्लनीकरण करने से बनता है। थोड़ा गद्देदार फोम जो अक्सर गैसकेट बनाने के काम आता है। इसमें रबड़ के पिघले द्रव में हाइड्रोजन गैस पास करने से बनता है।
मैट डैमन
मैथ्यू पैज "मैट" डेमोन (जन्म अक्टूबर 8, 1970) एक अमेरिकी अभिनेता, पटकथा लेखक और लोकोपकारक हैं, जिनका अभिनय कैरियर गुड विल हंटिंग (1997) की सफलता के साथ शुरू हुआ। इस फिल्म की पटकथा मैट ने अपने दोस्त बेन एफ्लेक के साथ लिखी थी। इस युगल जोड़ी ने सर्वश्रेष्ठ पटकथा के लिये अकादमी पुरस्कार एवं गोल्डन ग्लोब पुरस्कार भी जीता। मैड डेमोन का सर्वश्रेष्ठ अभिनेता के लिये नामांकन भी हुआ। इसके अलावा इनकी जासूस जैसन बोर्न पर आधरित बॉर्न त्रयी में मुख्य भूमिका, दि डिपार्टेड मे नकात्मक भुमिका, दि गुड शेफर्ड मे एक उच्च खुफिया अधिकारी, इत्यदि भूमिकाओ के लिये आलोचको व जनसमान्य दोनो से प्रशंशा मिल चुकी है।
नील शैल
नील शैल  ओड़िया भाषा के विख्यात साहित्यकार सुरेन्द्र मोहांती द्वारा रचित एक उपन्यास है जिसके लिये उन्हें सन् 1969 में ओड़िया भाषा के लिए साहित्य अकादमी पुरस्कार से सम्मानित किया गया।
द्वा सुपर्णा
द्वा सुपर्णा  ओड़िया भाषा के विख्यात साहित्यकार सौभाग्यकुमार मिश्र द्वारा रचित एक कविता–संग्रह है जिसके लिये उन्हें सन् 1986 में ओड़िया भाषा के लिए साहित्य अकादमी पुरस्कार से सम्मानित किया गया।
ऋषिकेश पांडे
ऋषिकेश पांडे एक भारतीय अभिनेता है। इन्होने सीआईडी (धारावाहिक), पिया का घर आदि जैसे कई धाराविकों में कार्य किया है।
विंग चुन
विंग चुन, कुंग फू के लोकप्रिय शैलियों में से एक है, विंग चुन एक तर्कपूर्ण, आध्यात्मिक, वैज्ञानिक तौर तरीको पर आधारित मार्शल आर्ट की साधारण प्रणाली है, जिसके निरंतर अभ्यास से तंदुरुस्ती और आत्मरक्षा दोनों की प्राप्ति होती है, विंग चुन कुंग फु के सभी तकनीक सीधा, सरल और प्राकृतिक रूप में होने के कारण ईसे इस्तेमाल करना आशान होता है !
इतिहास
विद्वानों के मतानुसार विंग चुन मार्शल आर्ट की स्थापना चीन में लगभग सन १६०० - १७०० के बिच में एनजी मुई नामक बौद्ध नन द्वारा हुई, एनजी मुई उस समय के पांच विख्यात कुशल योद्धाओ में से एक थी, सन १७०० से १८०० के बिच एनजी मुई ने यिम विंग चुन को शिष्य के रूप में स्वीकार कर प्रशिक्षण प्रदान किया ! यिम विंग चुन के कठिन अभ्यास और मंथन ने ईस शैली को नया रूप प्रदान किया, कुछ समय के ऊपरांत यिम विंग चुन की शादी लुंग बोक चौ से हुई, शादी के बाद यिम विंग चुन ने अपने पत्ति को ईस शैली तथा कलात्मक ज्ञान से अवगत कराया (सिखाया)! लुंग बोक चौ ने लुंग लान कवाई को तथा लुंग लान कवाई ने वोंग वाह बो को सिखाया (इतिहासकरो के अनुसार ओपेरा ट्रोप "रेड जंक" में कार्यरत) इसी दौरान वोंग वाह बो की मुलाकात लुंग यी ताई से हुए, लुंग यी ताई ६.५ पोल (लाठी) की तकनीक में माहिर थे, इन दोने ने अपनी - अपनी शैलीयो का आदान प्रदान किया ! तथा विंग चुन शैली में पोल के तकनीकओ को जोड़ा गया, संभवतः बटर फ्लाई नाइफ भी रेड जंक के समय के आसपास शुरू की गई ! लुंग यी ताई फुशान-चीन के डॉ॰ लुंग जन को विंग चुन प्रणाली सिखाया, लुंग जन अपने दो बेटों लुंग चुन और लुंग बिक के साथ - साथ चान वाह शुन को भी विंग चुन सिखाया और चान वाह शुन, लुंग बिक इन दोनों से यिप मन ने विंग चुन नामक मार्शल आर्ट का प्रशिक्षण प्राप्त किया !, कुंग फू के लोकप्रिय शैलियों में से एक है, विद्वानों के मतानुसार विंग चुन मार्शल आर्ट की स्थापना चीन में लगभग सन १६०० - १७०० के बिच में एनजी मुई नामक बौद्ध नन द्वारा हुई, एनजी मुई उस समय के पांच विख्यात कुशल योद्धाओ में से एक थी, सन १७०० से १८०० के बिच एनजी मुई ने यिम विंग चुन को शिष्य के रूप में स्वीकार कर प्रशिक्षण प्रदान किया ! यिम विंग चुन के कठिन अभ्यास और मंथन ने ईस शैली को नया रूप प्रदान किया, कुछ समय के ऊपरांत यिम विंग चुन की शादी लुंग बोक चौ से हुई, शादी के बाद यिम विंग चुन ने अपने पत्ति को ईस शैली तथा कलात्मक ज्ञान से अवगत कराया (सिखाया)! लुंग बोक चौ ने लुंग लान कवाई को तथा लुंग लान कवाई ने वोंग वाह बो को सिखाया (इतिहासकरो के अनुसार ओपेरा ट्रोप "रेड जंक" में कार्यरत) इसी दौरान वोंग वाह बो की मुलाकात लुंग यी ताई से हुए, लुंग यी ताई ६.५ पोल (लाठी) की तकनीक में माहिर थे, इन दोने ने अपनी - अपनी शैलीयो का आदान प्रदान किया ! तथा विंग चुन शैली में पोल के तकनीकओ को जोड़ा गया, संभवतः बटर फ्लाई नाइफ भी रेड जंक के समय के आसपास शुरू की गई ! लुंग यी ताई फुशान-चीन के डॉ॰ लुंग जन को विंग चुन प्रणाली सिखाया, लुंग जन अपने दो बेटों लुंग चुन और लुंग बिक के साथ - साथ चान वाह शुन को भी विंग चुन सिखाया और चान वाह शुन, लुंग बिक इन दोनों से यिप मन ने विंग चुन नामक मार्शल आर्ट का प्रशिक्षण प्राप्त किया !
यिप मन
यिप मन का जन्म 1 अक्टूबर १८९३ को तथा मृत्तु २ दिसम्बर १९७२ को हुआ ! यिप मन को चीनी मार्शल आर्ट से बहुत ही लगाव था ! उन्होंने लगभग १३ साल के उम्र से विंग चुन कुंग फु का अभ्यास प्रारंभ किया ! अपनी उच्य शिक्षा प्राप्त करने के लिए हौंग कौंग गए ! तथा उन्होंने पुलिस की नौकरी प्राप्त की ! 1967 में, आईपी मैन और उनके छात्रों ने हांगकांग विंग चुन एथलेटिक एसोसिएशन की स्थापना की और विंग चुन कुंग फु को आम लोगो तक पहुचाया, सन १९७२ में यिप मन को कैंसर के बीमारी से पीड़ित हो गए ! कारण वस २ दिसम्बर १९७२ को उनकी मृत्तु हो गई ! यिप मन ने विंग चुन मार्शल आर्ट को कई विख्यात लोगो को सिखाया, जैसे ब्रूसली !
विंग चुन प्रशिक्षण
विंग चुन का प्रशिक्षण बहुत ही आशन और वैज्ञानिक तौर तरीको पर आधारित है, ईस युद्ध कला में ६ फॉर्म का समावेश है, जिसमे से ३ का प्रदर्शन खली हाथ किया जाता है, जिसे सिउ लिम ताऊ, चूम किउ और बिऊ जी के नाम से जाना जाता है, इसके बाद १ dummy (लकड़ी का मानव रूपी साचा) फॉर्म और २ हथियारों का समावेश है, जिसे हम लाठी (६.५ पोल) और चाकू (बटर फ्लाई नाइफ) के नाम से जानते है, ईस शैली में ची साऊ का महत्व पूर्ण स्थान है !
विंग चुन का चीन से भारत तक हा सफ़र
भारत (इंडिया) में विंग चुन कुंग फु का आरंभ लगभग १९८० के दौरान हुआ ! जिसमे ४ विंग चुन कुंग फु के प्रमाणित स्कूलों का समावेश है!
विंग चुन कुंग फु मार्शल आर्ट अकैडमी
सीफू सोनू कुमार गिरि ने विंग चुन कुंग फु मार्शल आर्ट अकैडमी की स्थापना की ! तथा भारत सरकार से पंजीकृत करवाया, यह अकैडमी कुंग फु के कई अन्य समाजसेवी संस्थाओ से जुडी है, सीफू सोनू कुमार गिरि सामुएल कौक विंग चुन मार्शल आर्ट असोसिएशन से प्रमाणित है ! ईस स्कूल से कुछ अन्य लोकप्रिय सीफू नागेश शर्मा, दारा आर सिंह, आलोक दुबे, विकास चांदने इत्यादी!
यो लं कुंग फु स्कूल
सीफू के पि नटराज द्वारा ईस स्कूल का निर्माण किया गया ! के पि नटराज सम हिंग फी चैन से प्रमाणित है ! अन्य लोकप्रिय सीफू संतोष कुमार, जाया चंद्रन, स्रीमों, इत्यादी!
गां मजलिस
गां मजलिस  ओड़िया भाषा के विख्यात साहित्यकार हरेकृष्ण महताब द्वारा रचित एक निबंध–संग्रह है जिसके लिये उन्हें सन् 1983 में ओड़िया भाषा के लिए साहित्य अकादमी पुरस्कार से सम्मानित किया गया।
2021 राचेल हेहो फ्लिंट ट्रॉफी
2021 राचेल हेहो फ्लिंट ट्रॉफी, राचेल हेहो फ्लिंट ट्रॉफी का दूसरा संस्करण था, जो एक अंग्रेजी महिला क्रिकेट 50 ओवर की घरेलू प्रतियोगिता थी, जो 29 मई से 25 सितंबर 2021 के बीच हुई थी। इसमें राउंड-रॉबिन ग्रुप में खेलने वाली आठ टीमें शामिल थीं, इसके बाद नॉक-आउट राउंड हुआ। धारक दक्षिणी वाइपर थे, जिन्होंने 2020 में उद्घाटन प्रतियोगिता जीती थी। यह चार्लोट एडवर्ड्स कप के साथ चला। टूर्नामेंट का नाम इंग्लैंड के पूर्व कप्तान राचेल हेहो फ्लिंट, बैरोनेस हेहो-फ्लिंट के नाम पर रखा गया था, जिनकी 2017 में मृत्यु हो गई थी।
जय प्रकाश यादव
जय प्रकाश यादव (जन्म 7 अगस्त 1974, भोपाल, मध्य प्रदेश) एक पूर्व भारतीय क्रिकेट खिलाड़ी हैं। वह दाएं हाथ के बल्लेबाज और दाएं हाथ के मध्यम गति के गेंदबाज हैं। वह भोपल के पहले खिलाड़ी थे जिन्होंने भारतीय टीम का प्रतिनिधित्व किया था, बाद में अजितेश अर्गल ने अंडर 19 में भारत का प्रतिनिधित्व किया।
2021 राचेल हेहो फ्लिंट ट्रॉफी
दक्षिणी वाइपर समूह चरण के शीर्ष पर रहे, और परिणामस्वरूप, वे फाइनल के लिए स्वचालित रूप से योग्य हो गए। नॉर्दर्न डायमंड्स और सेंट्रल स्पार्क्स क्रमशः दूसरे और तीसरे स्थान पर रहे, और इसलिए प्लेऑफ़ में भाग लिया, जिसे डायमंड्स ने फाइनल के लिए क्वालीफाई करने के लिए जीता था। काउंटी ग्राउंड, नॉर्थम्प्टन में फाइनल में, दक्षिणी वाइपर ने दो साल में अपनी दूसरी राचेल हेहो फ्लिंट ट्रॉफी जीती, जिसमें नॉर्दर्न डायमंड्स को 2 गेंद शेष रहते 3 विकेट से हराया।
एनजीसी 88
एनजीसी 88 एक अवरुद्ध सर्पिल आकाशगंगा है जो फीनिक्स नक्षत्र में पृथ्वी से लगभग 160 मिलियन प्रकाश वर्ष की दूरी पर स्थित एक आंतरिक छल्लेदार संरचना का प्रदर्शन करती है। एनजीसी 88 एनजीसी 92, एनजीसी 87 और एनजीसी 89 आकाशगंगाओं के साथ अंतरक्रियाएँ कर रही है। यह 1830 के दशक में खगोलशास्त्री जॉन हर्शल द्वारा खोजी गई। यह रॉबर्ट्स क्वार्टेट नामक आकाशगंगाओं के परिवार का हिस्सा है।
१९९६ क्रिकेट विश्व कप
1996 क्रिकेट विश्व कप, जिसे इसके आधिकारिक प्रायोजकों के बाद विल्स विश्व कप 1996 भी कहा जाता है, आईटीसी का विल्स ब्रांड, अंतर्राष्ट्रीय क्रिकेट परिषद (आईसीसी) द्वारा आयोजित छठा क्रिकेट विश्व कप था। यह पाकिस्तान और भारत द्वारा आयोजित किया जाने वाला दूसरा विश्व कप था, और पहली बार श्रीलंका द्वारा। यह टूर्नामेंट श्रीलंका ने जीता था, जिसने पाकिस्तान के लाहौर के गद्दाफी स्टेडियम में फाइनल में ऑस्ट्रेलिया को हराया था।
मैच के स्थान
विश्व कप भारत, पाकिस्तान और श्रीलंका में खेला गया था। भारत ने 17 अलग-अलग स्थानों पर 17 मैचों की मेजबानी की, जबकि पाकिस्तान ने 6 स्थानों पर 16 मैचों की मेजबानी की और श्रीलंका ने 3 स्थानों पर 4 मैचों की मेजबानी की।
कोई भी खेल खेले जाने से पहले विवाद ने टूर्नामेंट को दहला दिया; जनवरी 1996 में तमिल टाइगर्स द्वारा कोलंबो में सेंट्रल बैंक की बमबारी के बाद ऑस्ट्रेलिया और वेस्ट इंडीज ने अपनी टीमों को श्रीलंका भेजने से इनकार कर दिया। श्रीलंका ने टीमों को अधिकतम सुरक्षा प्रदान करने के अलावा, सुरक्षा चिंताओं का हवाला देते हुए सवाल किया कि जब अंतर्राष्ट्रीय क्रिकेट परिषद ने यह निर्धारित किया था कि यह सुरक्षित है। व्यापक वार्ताओं के बाद, आईसीसी ने फैसला किया कि श्रीलंका को दोनों खेलों से बाहर कर दिया जाएगा। इस निर्णय के परिणामस्वरूप, श्रीलंका ने खेल खेलने से पहले क्वार्टर फाइनल के लिए स्वचालित रूप से क्वालीफाई कर लिया।
टीमें
प्रतियोगिता में सभी टेस्ट खेलने वाले देशों ने भाग लिया, जिसमें जिम्बाब्वे भी शामिल था, जो पिछले विश्व कप के बाद आईसीसी का नौवां टेस्ट-स्टेटस सदस्य बन गया था। तीन एसोसिएट टीमों (पहले एक) को 1994 आईसीसी ट्रॉफी के माध्यम से अर्हता प्राप्त करने के लिए - संयुक्त अरब अमीरात, केन्या और नीदरलैंड - ने 1996 में अपना विश्व कप डेब्यू भी किया। नीदरलैंड ने यूएई से हार सहित अपने सभी पांच मैच खो दिए, जबकि केन्या ने पुणे में वेस्टइंडीज पर एक आश्चर्यजनक जीत दर्ज की।
सारांश
श्रीलंका ने फाइनल में टॉस जीता और ऑस्ट्रेलिया को बल्लेबाजी के लिए भेजा, बावजूद टीम की बल्लेबाजी ने पहले सभी पांच विश्व कप फाइनल जीते। ऑस्ट्रेलिया का 7 विकेटों में कुल 241 रन बनाए और मार्क टेलर ने सर्वाधिक 74 रन बनाए। श्रीलंका ने 47 वें ओवर में अरविंदा डी सिल्वा के साथ 42 रन देकर 3 विकेट और नाबाद 107 रन की पारी की बदौलत मैच जीता और प्लेयर ऑफ द मैच का पुरस्कार जीता। यह पहली बार था जब किसी टूर्नामेंट के मेजबान या सह-मेजबान ने क्रिकेट विश्व कप जीता था।
फाइनल
श्रीलंका ने टॉस जीता और मैदान को चुना। मार्क टेलर (83 गेंदों में 74, 8 चौके, 1 छक्का) और रिकी पोंटिंग (73 गेंदों में 45, 2 चौके) ने 101 रनों की दूसरी विकेट साझेदारी की। जब पोंटिंग और टेलर को आउट किया गया था, हालांकि, ऑस्ट्रेलिया 137/1 से 170/5 तक गिर गया था क्योंकि श्रीलंका के प्रसिद्ध चार-स्पिन स्पिन आक्रमण ने टोल लिया था। मंदी के बावजूद, ऑस्ट्रेलिया ने अपने 50 ओवरों में 241/7 पर संघर्ष किया।
दृष्टिकोण (दर्शन)
दर्शन के सन्दर्भ में, दृष्टिकोण से आशय इससे है कि वस्त्वों और घटनाओं को कैसे या किस तरफ से देखा जाता है।
दुर्गास्तमान
दुर्गास्तमान  कन्नड़ भाषा के विख्यात साहित्यकार टी. आर. सुब्बाराव (ता. रा. सु.) द्वारा रचित एक उपन्यास है जिसके लिये उन्हें सन् 1985 में कन्नड़ भाषा के लिए मरणोपरांत साहित्य अकादमी पुरस्कार से सम्मानित किया गया।
ड्रैगन हार्ट ३: जादूगर का अभिशाप
ड्रैगन हार्ट ३: जादूगर का अभिशाप (अंग्रेजी: Dragonheart 3: The Sorcerer's Curse) एक आगामी २०१५ अमेरिकन ब्रिटिश रोमानियाई कल्पना साहसिक फिल्म द्वारा निर्देशित कॉलिन टीगए। यह एक सीधा करने वाली वीडियो रिलीज होना तय है और एक तीसरी फिल्म है में ड्रैगन हार्ट त्रयी, १९९६ के फिल्म से सफल, और यह, डायरेक्ट टू वीडियो २००० में अगली कड़ी है ड्रैगन हार्ट: एक नई शुरुआत। यह भी २०१५ में भारत में रिलीज होगी।
फिल्माने
फिल्मांकन के आसपास शुरू हुआ २०१४ के जून साथ रोमानिया में जगह लेने के स्थानों फिल्माने।
वार्षिकी (वित्त)
वित्त सिद्धांत में वार्षिक भृति या वार्षिकी (annuity) का मतलब ऐसे भुगतान से है जो एकसमान मात्रा में निश्चित अन्तराल पर एक निश्चित अवधि तक किया जाता है।
उदाहरण के लिये बचत खाता में नियमित अन्तराल पर कोई निश्चित राशि जमा करना; घर की खरीदी पर मासिक किस्त की अदायगी; मासिक बीमा प्रिमियम जमा करना आदि। वार्षिकी (एनुइटी) का भुगतान साप्ताहिक, मासिक, त्रिमासिक, वार्षिक या किसी अन्य अन्तराल पर किया जाता है।
परिचय
वार्षिक भृति किसी दरिद्र या योग्य व्यक्ति की सहायता के लिए दी जानेवाली वृत्ति (stipend), अथवा किसी व्यक्ति के भरण पोषण के लिए वर्ष में दिए जानेवाले भत्ते, को वार्षिक भृति कहते हैं। इस प्रकार की सहायता के रूप में दिया गया धन अनेक किस्तों में, किसी निश्चित समय के अंतर पर, जैसे मासिक, त्रैमासिक या वार्षिक, दिया जाता है। अधिक व्यापक रूप में हम अनुदानों की किसी भी शृंखला (series of payments) को भृति कह सकते हैं। छात्रवृत्ति तथा पेंशन से सभी परिचित हैं। भारत सरकार के १५ वर्षीय भृतिपत्र (Annuity Certificates) भी इसी के उदाहरण हैं तथा राष्ट्रीय कोष बचत जमापत्रों (Treasury Saving Deposit Certificates) पर मिलनेवाले ब्याज की शृंखला भी भृति कहलाती है।
अनुदानों की शृंखला के भेद से भृतियों के भी अनेक भेद हो सकते हैं। जिस प्रकार ब्याज की दर साधारणत: 'प्रति वर्ष' दी जाती हैं, चाहे ब्याज वर्ष में अनेक बार देय हो, उसी प्रकार भृति चाहे वर्ष में कितनी बार भी देय हो, 'भृति धन प्रतिवर्ष' के हिसाब से आँका जाता है। यदि किसी को १०० रु. मासिक मिलते हैं, तो भृतिधन १,२०० रु. हुआ।
भृतियाँ दो प्रकार की होती हैं, एक जिनका संबंध केवल 'काल' से होता है, जैसे १५ वर्षीय भृतिपत्र। यहाँ पर भृतिपत्र का मालिक कोई भी हो, भृति ठीक १५ वर्ष तक मिलती रहेगी, न कम न अधिक। इसलिए इस प्रकार की भृतियों को 'नियत अवधि' या 'निश्चित' भृतियाँ (Annuities Certain) कह सकते हैं।
दूसरी वे भृतियाँ हैं, जिनका किसी जीवन (या अनेक जीवनों) से संबंध होता है, यथा मोहन के जीवन पर १,२०० रु. प्रति वर्ष की त्रैमासिक भृति है। इसके अंतर्गत मोहन जब तक जीवित रहेगा, तब तक हर तीन महीने पर ३०० रु. मिलते रहेंगे। यदि मोहन भृति के प्रारंभ के बाद ५० वर्ष जीता है, तो उसे ६०,००० रु. मिल सकते हैं, किंतु यदि १५ वर्ष जीवित रहता है तो केवल १८,००० रु. मिलेंगे। जैसे जीवन बीमे में यह नहीं कह सकते कि बीमाकर्ता (Insurer) को प्रस्तावक से कितना धन बीमा शुल्क (premiums) में मिलेगा, उसी प्रकार यहाँ पर भी नहीं कह सकते कि प्रस्तावक को कुल कितना धन भृति के रूप में मिलेगा। ऐसी भृति को 'जीवन भृति' (Life Annuity) कहेंगे।
मनुष्य की मृत्यु निश्चित है, पर उसका समय कोई नहीं बता सकता। फलत: दो समस्याएँ मनुष्य के सामने आती हैं, प्रथम असमय में मृत्यु हो जाने पर आश्रितों का भरण पोषण कैसे होगा? दूसरी श्रम से थक जाने पर, अथवा सेवानिवृत्त होने पर, अपना ही भरणपोषण मृत्युपर्यंत कैस होगा
एक ६० वर्ष का वृद्ध पुरुष बीमा निगम को ४० हजार देकर ३०० रु. मासिक की जीवन भृति प्राप्त करता है। अब वह ४० छोड़ चाहे ५० वर्ष जीवित रहे, कोई चिंता नहीं, उसे ३०० रु. प्रति मास मिलते ही रहेंगे। ४० हजार की पूँजी कहाँ और कैसे लगाई जाए कि अच्छा सूद भी मिले तथा रुपया भी न डूबे आदि, कोई चिंता उसे अब नहीं करनी है। चिंता न होने से अधिक स्वस्थ और दीर्घजीवन की भी संभावना है।
किंतु यदि यही पुरुष चार ही वर्ष बाद मर जाए, तो कुल १४,४०० रु. ही प्राप्त होंगे। उस समय यह कह सकते हैं कि इस माया रूपी संसार से जीर्णशीर्ण शरीर को जल्दी छुट्टी मिली। किंतु ऐसी बात से किसी को संतोष न होगा, विशेष कर यदि कोई सगे संबंधी जीवित हों। ऐसी दशा में यह व्यक्ति नियत अवधि गारंटी जीवन भृति ले सकता है। उदाहरण के लिए, उस व्यक्ति ने १५ वर्ष की गारंटी के साथ जीवन भृति ली। अब उसे ४० हजार रुपए से रु. २४४.८० प्रति मास मिलेंगे। यदि प्रस्ताव करते ही उसकी मृत्यु हो जाए, तो भी नामित (nominee) को रु. ४४,०६४ भृति के रूप में प्राप्त होंगे। इस प्रकार इस दशा में भी १.२५ प्रतिशत की दर से सूद सहित पूँजी वापस हो जाएगी। यदि १५ वर्ष से अधिक जीवित रहे, तो जितने दिन जीवित रहेगा उतना ही लाभ होगा। जीवन से संबंधित होने के कारण, इनका क्रयमूल्य मर्त्यता पर निर्भर करता है।
यह आवश्यक नहीं कि जीवनभृति सेवानिवृत्त होने पर ही ली जाए। सेवानिवृत्त होने पर तत्काल देय भृति (immediate annuity) ली जाती है। पर बहुत पहले ही आस्थगित (deferred) भृति ली जा सकती है। ३५ वर्ष की आयु पर ही लगभग १,०२५ रु. वार्षिक शुल्क (२५ वर्षों तक) देकर ६० वर्ष की आयु से मृत्युपर्यंत ३०० रु. मासिक अथवा १५ वर्ष की गारंटी सहित २४७.७३ रु. मासिक बीमा निगम के द्वारा प्राप्त किए जा सकते हैं। दिए हुए शुल्कों पर आयकर से छूट भी प्राप्त हो सकती है।
एक प्रश्न और आता है कि भृति के अधिष्ठित होने से पूर्व ही यदि भृतिदार की मृत्यु हो जाए, तो ऐसी दशा में यदि नामित को कुछ न दिया जाए तो अच्छा न होगा। वास्तव में सेवानिवृत्त होने से पूर्व प्रस्तावक की मृत्यु हो जाने की दशा में उसके आश्रितों को धन की अधिक आवश्यकता होती है। अतएव साधारणत: ऐसी दशा में दिए हुए शुल्क वापस कर दिए जाते हैं। १,०२५ रु. का वार्षिक शुल्क इसी प्रकार की भृति योजना के लिए है। यह शर्त साथ न होती तो शुल्क और कम होता।
इस दृष्टि से शायद यह अधिक अच्छा होगा कि कुछ अधिक शुल्क (१,२७५ रु. वार्षिक) देकर ३०,००० रु. का लाभ सहित, या (१,४६३ रु. वार्षिक द्वारा) ४०,००० रु. का लाभरहित बीमा २५ वर्षों के लिए बंदोबस्ती योजना में करा लिया जाए और ६० वर्ष की आयु प्राप्त होने पर बीमा धन से तत्काल देय जीवन भृति ले ली जाए। किंतु संभव है, २५ वर्ष बाद सूद की दरें गिर जाएँ और तत्काल देय भृति का क्रय मूल्य बढ़ जाए। ऐसी अवस्था में दूसरा ढंग यह हो सकता है कि जीवन की दोनों समस्याओं (अकाल मृत्यु और दीर्घायु) का अलग अलग, कम से कम मूल्य में, समाधान किया जाए। पहले के लिए उचित धनराशि का केवल अवधि बीमा (term assurance) किया जाए, जिसें सेवानिवृत्त होने से पूर्व मृत्यु हो जाने की दशा में बीमाधन मिले, अन्यथा कुद नहीं। दीर्घायु व्यक्ति के लिए वह आस्थगित जीवन भृति दी जाए, जिसमें मृत्युपरांत कुछ न मिले। साधारणत: ऐसे बीमे दिए नहीं जाते, किंतु सामूहिक बीमा योजनाओं में प्राप्त होते हैं।
एक प्रश्न यह भी है कि सेवानिवृत्त होने पर कितनी भृति की आवश्यकता होगी, उस समय जीवन निर्वाह का स्तर क्या होगा तथा मूल्य कैस होंगे? उत्तर आसान नहीं, किंतु कह सकते हैं कि यदि भृति सेवानिवृत्त होने से ठीक पूर्व की आय से संबंधित हो, तो प्रश्न का बहुत कुछ समाधान हो जाता है। ऐसा प्रबंध वेतनभोगियों के सामूहिक बीमा योजनओं द्वारा सुगमता से होता है।
इनमें नियोजक (employer) के लिए शुल्क का एक भाग (प्राय: २५ प्रतिशत) वहन करना आवश्यक होता है। साथ ही भविष्य में प्रत्येक नए बीमे योग्य (eligible) कर्मचारी का सम्मिलित होना आवश्यक होता है। बीमाधन एवं भृतिधन वेतनादि पर निर्धारित किए जाते हैं तथा हर वर्ष फिर से (बढ़ाकर) नियत किए जाते हैं। शुल्क भी इसी प्रकार निर्धारित होते हैं कि या तो नियोजक पूर्ण भार वहन कर सकता है, या कुछ भाग नियोजक और कुछ कर्मचारी। नियोजक शुल्क का एक निश्चित भाग यथा चतुर्थांश, या तृतीयांश, वहन कर सकता है और शेष कर्मचारी; अथवा कर्मचारी वेतन का एक निश्चित भाग, यथा ५ या ७.५ प्रतिशत, वहन कर सकता है और शेष नियोजक। नियोजक के नाम एक बृहत् बीमापत्र (Master Policy) बन जाता है, जिसें सब कर्मचारियों के नाम तथा उनके जीवन पर बीमे की धनराशि आदि का विवरण होता है। बीमे योग्य सभी नए कर्मचारी तथा प्रारंभ में भी बहुत से, यथा कम से ५०% तथा संख्या में कम से कम ५० या १०० व्यक्ति, सम्मिलित होते हैं। अत: बीमा निगम ऐसी दशा में शुल्क में कुछ छूट भी देता है। डाक्टरी परीक्षा एवं प्रस्ताव पत्र के मामले में भी विशेष सुविधाएँ दी जाती हैं। आयकर विभाग भी कुछ दशाओं में छूट देता है। सरकारी कर्मचारियों को तो सरकार की ओर से पेंशन मिलती ही है, पर अन्य नियोजक जीवन बीमा निगम की इन योजनाओं से लाभ उठा सकते हैं।
साधारण वार्षिकी
साधारण वार्षिकी उसको कहते हैं जो आवर्तकाल की समाप्ति पर किया जाता है (जैसे महीने या वर्ष)। साधारण वाषिकी के राशि की गणना निम्नलिखित प्रकार से की जा सकती है-
माना:
साहित्य कथन
साहित्य कथन  कन्नड़ भाषा के विख्यात साहित्यकार डी. आर. नागराज द्वारा रचित एक निबंध–संग्रह है जिसके लिये उन्हें सन् 1999 में कन्नड़ भाषा के लिए मरणोपरांत साहित्य अकादमी पुरस्कार से सम्मानित किया गया।
वार्षिकी (वित्त)
साधारण वार्षिकी
टिप्पणी:
तथा,
तथा:
Clearly, in the limit as n increases,
इससे स्प्ष्त है कि सीमित राशि के अनन्त भुगतानों का भी वर्तमान मूल्य सीमित (अनन्त नहीं) ही होगा।
उपपत्ति
अगला भुगतान, जो एक आवर्तकाल बाद होना है, इसका वर्तमान मूल्य होगा-
यहाँ दूसरा गुणक (factor) गुणोत्तर श्रेणी में है जिसक सर्वनिष्ठ अनुपात है। इसलिये
अन्ततः, कुछ सरलीकरण के पश्चात निम्नलिखित प्राप्त होता है-
इसी तरह से हम भविष्य मूल्य का व्यंजक भी निकाल सकते हैं। अन्तिम भुगतान पर कोई ब्याज नहीं लगेगा जबकि प्रथम बर्ष के अन्त में दिये गये भुगतान के लिये कुल (n−1) वर्षों का ब्याज लगेगा। इस प्रकार,
अतः
मोहम्मद उस्मान
ब्रिगेडियर मोहम्मद उस्मान मसऊदी, एमवीसी (15 जुलाई 1912 - 3 जुलाई 1948)  भारत-पाकिस्तान युद्ध में शहीद हुए भारतीय सैन्य अधिकारी थे। भारत के विभाजन के समय उन्होंने कई अन्य मुस्लिम अधिकारियों के साथ पाकिस्तान सेना में जाने से इनकार कर दिया और भारतीय सेना के साथ सेवा जारी रखी। जम्मू-कश्मीर में पाकिस्तानी सैनिकों से लड़ते हुए 3 जुलाई 1948 में वो शहीद हो गए थे। तदोपरांत उन्हें दुश्मन के सामने बहादुरी के लिए भारत के दूसरे सबसे बड़े सैन्य पदक महावीर चक्र से सम्मानित किया गया।
जन्म और शिक्षा
मोहम्मद उस्मान मसऊदी का जन्म अन्य पिछड़ा वर्ग मुस्लिम मसऊदी (डफाली) ब्रिटिश भारत में संयुक्त प्रांत के मऊ जिले में 15 जुलाई 1912 को हुआ था। उस्मान मसऊदी ने बचपन में ही सेना में शामिल होने के लिए अपना मन बना लिया था और भारतीयों के लिए कमीशन रैंक पाने के लिए सीमित अवसरों तथा कड़ी प्रतिस्पर्धा के बावजूद वह प्रतिष्ठित रॉयल मिलिटरी एकेडमी (आरएमएएस) में प्रवेश प्राप्त करने में सफल रहे।
सैन्य जीवन
सैन्य जीवन के अंत में अपने वर्ष के साथ केमीरोनीयनज़  पर, 19 मार्च 1935 में, उन्होंने नियुक्त किया गया करने के लिए भारतीय सेना और प्रकाशित किया गया था करने के लिए 5 वीं बटालियन के 10 वीं बलूच रेजिमेंट (5/10 Baluch). बाद में वर्ष में उन्होंने देखा कि सक्रिय सेवा पर उत्तर-पश्चिम फ्रंटियर के दौरान भारत के मोहमंद अभियान के 1935. वह योग्य के रूप में एक 1st क्लास दुभाषिया में उर्दू में मई 1935.
उस्मान को पदोन्नत किया गया था के रैंक लेफ्टिनेंट पर 30 अप्रैल 1936 और कप्तान पर 31 अगस्त 1941. अप्रैल 1944 में, वह था एक अस्थायी प्रमुखहै । उन्होंने सेवा में बर्मा और था में उल्लेख किया डिस्पैच के रूप में एक अस्थायी प्रमुख में लंदन राजपत्र 27 सितंबर 1945. वह आज्ञा दी 14 वीं बटालियन के 10 वीं बलूच रेजिमेंट (14/10 Baluch) से अप्रैल 1945 के अप्रैल 1946
के दौरान भारत के विभाजन, उस्मान, जा रहा है एक मुस्लिम अधिकारी की बलूच रेजिमेंट था, से तीव्र दबाव के तहत पाकिस्तानी नेतृत्व करने के लिए चुनते के लिए पाकिस्तान की सेना. हालांकि, के बावजूद तथ्य यह है कि वह वादा किया गया था, एक भविष्य की स्थिति के रूप में पाकिस्तान के सेना प्रमुख था, वह असहमत हैं । जब बलूच रेजिमेंट आवंटित किया गया था करने के लिए पाकिस्तान, उस्मान को सौंप दिया गया था डोगरा रेजिमेंट
भारत-पाकिस्तान युद्ध 1947
भारत-पाकिस्तान युद्ध 1947 में पाकिस्तान भेजा आदिवासी irregulars में सामंती राज्य के जम्मू और कश्मीर में एक प्रयास करने के लिए कब्जा है और इसे स्वीकार करने के लिए यह पाकिस्तान है । उस्मान, तो कमांडिंग 77th पैराशूट ब्रिगेड को भेजा गया था, करने के लिए आदेश में 50 पैराशूट ब्रिगेडहै, जो तैनात किया गया था पर Jhangar में दिसंबर 1947. 25 दिसंबर, 1947 के साथ, खड़ी बाधाओं के खिलाफ भारी ब्रिगेड, पाकिस्तानी बलों पर कब्जा कर लिया Jhangar. के जंक्शन पर स्थित सड़कों से आ रहा है, मीरपुर और कोटली, Jhangar सामरिक महत्व का था. पर उस दिन उस्मान ने एक व्रत पीछे हटा करने के लिए Jhangar – एक उपलब्धि है वह पूरा किया तीन महीने के बाद, लेकिन की कीमत पर अपने स्वयं के जीवन है ।
जनवरी में–फरवरी 1948 उस्मान खदेड़ा भीषण हमलों पर नॉवशेरा और Jhangar, दोनों बेहद रणनीतिक स्थानों में जम्मू और कश्मीर. के दौरान रक्षा की नॉवशेरा भारी बाधाओं के खिलाफ, संख्या और भारतीय सेना को दिए गए 2000 के आसपास हताहतों की संख्या पर पाकिस्तानियों के बारे में (1000 मर चुका है और 1000 घायल), जबकि भारतीय सेना का सामना करना पड़ा केवल 33 मृत और 102 घायल हो गए. उसकी रक्षा कमाया उसे उपनाम शेर के नॉवशेरा. पाकिस्तानी बलों की घोषणा की तो राशि 50,000 रुपये का एक पुरस्कार के रूप में उसके सिर के लिए. से अप्रभावित प्रशंसा और बधाई, उस्मान जारी रखा सोने के लिए एक चटाई पर फर्श पर रखी के रूप में वह की कसम खाई थी कि वह नहीं होगा पर सोने के लिए एक बिस्तर तक वह पुनः कब्जा Jhangar, जहां वह था में वापस लेने के लिए देर से 1947.
दुश्मन था अंत में संचालित क्षेत्र से, और Jhangar पुनः कब्जा किया गया था. पाकिस्तान लाया अपने नियमित बलों मैदान में मई 1948 में. Jhangar एक बार फिर गया था के अधीन करने के लिए भारी तोपखाने बमबारी, और कई निर्धारित हमलों का शुभारंभ कर रहे थे पर Jhangar द्वारा पाकिस्तान की सेना. हालांकि, उस्मान निराश उनके सभी प्रयास करने के लिए इसे हटा देना है । यह था के दौरान यह रक्षा के Jhangar कि उस्मान को मार डाला गया था पर 3 जुलाई, 1948 में, एक दुश्मन द्वारा 25 पाउंड खोल । वह 12 दिन से कम अपने 36 वें जन्मदिन है. उनके अंतिम शब्द थे, "मैं मर रहा हूँ लेकिन न जाने हम इस क्षेत्र के लिए लड़ रहे थे के लिए गिर दुश्मन". उनके प्रेरणादायी नेतृत्व और महान साहस, उन्होंने से सम्मानित किया गया महा वीर चक्र मरणोपरांत.
भारतीय प्रधानमंत्री जवाहरलाल नेहरू और उनके मंत्रिमंडल के सहयोगियों ने भाग लिया अंतिम संस्कार के उस्मान — "सर्वोच्च रैंकिंग सैन्य कमांडर आज तक" नीचे रखना करने के लिए अपने जीवन में युद्ध के मैदान. वह दिया गया था एक राज्य के अंतिम संस्कार के एक शहीद है. एक भारतीय पत्रकार ख्वाजा अहमद अब्बास, के बारे में लिखा था उसकी मौत, "एक कीमती जीवन की कल्पना और अडिग देशभक्ति, गिर गया है शिकार करने के लिए सांप्रदायिक कट्टरता है । ब्रिगेडियर उस्मान की बहादुर उदाहरण होगा एक मानने के लिए प्रेरणा का स्रोत मुक्त भारत"है । उस्मान से सम्मानित किया गया था महा वीर चक्र मरणोपरांत.
स्मारक
मोहम्मद उस्मान मसऊदी है एक कब्र में दफन में जामिया मिलिया इस्लामिया के परिसर में नई दिल्ली. Upender सूद, एक फिल्म निर्देशक, का उत्पादन किया गया है पर एक फिल्म के जीवन उस्मान है ।
उनकी जन्म शताब्दी मनाया गया 2012 में भारतीय सेना द्वारा पर झज्जर, हरियाणा. एक पैरामोटर अभियान द्वारा आयोजित किया गया था गोरखा प्रशिक्षण केन्द्र की स्मृति में ब्रिगेडियर उस्मान है ।
थोली प्रेमा
थोली प्रेमा एक 2018 की भारतीय तेलुगु भाषा की रोमांटिक ड्रामा फिल्म है, जिसे नवोदित वेंकी अतलुरी द्वारा लिखित और निर्देशित किया गया है। बी.वी.एस.एन प्रसाद की श्री वेंकटेश्वरसिने चित्रा द्वारा निर्मित, फिल्म में वरुण तेज और राशी खन्ना मुख्य भूमिका में  हैं। संगीत एस. थमन द्वारा रचित है जबकि छायांकन और संपादन क्रमशः जॉर्ज सी. विलियम्स और नवीन नूली द्वारा किया गया है।
फिल्म की मुख्य फोटोग्राफी लंदन और हैदराबाद में हुई। 10 फरवरी 2018 को रिलीज़ हुई इस फिल्म ने बॉक्स ऑफिस पर ₹45.1 करोड़ से अधिक की कमाई की। इसे बंगाली में फ़िदा (2018) के रूप में बनाया गया था।
प्लॉट
आदी लंदन में एक लापता लड़की की तलाश कर रहा है। निराश, आदि टेम्स नदी के पास बैठता है और बात करना शुरू कर देता है कि वह काम में कैसे सफल होता है लेकिन उसका प्रेम जीवन पूरी तरह से विफल है।.
कुछ साल पहले, आदि शीर्ष छात्र होने के बावजूद 2 साल के दुखी कॉलेज जीवन के लिए अपने कॉलेज के प्रोफेसर पर बदला लेने की साजिश रचता है। वह एक सफल शरारत के बाद भाग जाता है और हैदराबाद के लिए जाने के लिए सीधे ट्रेन स्टेशन जाता है। जैसे ही ट्रेन छूटती है, उसके दोस्त उसे तब तक इंतजार करने का आग्रह करते हैं जब तक कि उसका दूसरा दोस्त उसे 'गोल्डन ड्रॉप' कहे जाने वाले वोदका के साथ कोक की बोतल नहीं लाता। जब ट्रेन छूटने लगती है, तो उसके दोस्त उसे यह कहते हुए उकसाते हैं कि उसके पास विज़ाग में आखिरी सुनहरी बूंद पीने का सौभाग्य नहीं है, जिसके लिए आदि ने "चैलेंज एक्सेप्टेड" के रूप में जवाब दिया। वह कोक की बोतल पाने के लिए अपनी जान जोखिम में डालता है और वर्षा के अलावा किसी और द्वारा ट्रेन के अंदर वापस खींचे जाने से पहले लगभग एक लैम्प पोस्ट की चपेट में आ जाता है।
वह तुरंत वर्षा के प्यार में पड़ जाता है और उसे छेड़खानी के माध्यम से लुभाने की कोशिश करता है लेकिन वर्षा एक बहुत ही आरक्षित और मासूम लड़की है और परेशानी से बाहर रहने की कोशिश करती है। आदि तुरंत वर्षा को अपने प्यार का प्रस्ताव देता है और सुबह तक उससे जवाब की उम्मीद करता है यदि नहीं तो वह उस ट्रेन पर वापस नहीं आएगा जिससे वर्षा सहमत हो जाती है। जब वह उठता है तो उसके आश्चर्य के लिए वर्षा कहीं नहीं मिलती है।
आदि निराश है क्योंकि वह उसे भूल नहीं सकता है और पूरे हैदराबाद में उसके लिए उच्च और निम्न खोज करता है, लेकिन कोई भाग्य नहीं। 3 महीने बीत चुके हैं और उन्होंने अपने विश्वविद्यालय में प्रवेश लिया लेकिन अभी भी पता नहीं है कि वर्षा कहाँ है। अपने आश्चर्य के लिए, वह देखता है कि वर्षा उसी विश्वविद्यालय में नामांकित है जिसमें वह हमेशा के लिए था। वह बाद में उसे बताती है कि उसने अपनी यात्रा की रात को उसका प्रवेश पत्र देखने के बाद, दूसरे विश्वविद्यालय में मुफ्त सीट मिलने के बावजूद बहुत सारे पैसे देकर उसके विश्वविद्यालय में दाखिला लिया। वह बताती है कि उसके पिता के जल्दी आने के डर से वह ट्रेन में उसे कोई जवाब नहीं दे सकी और वह अभी भी सो रहा था। तब से, वर्षा बहुत सारे संकेत देती है कि वह उससे प्यार करती है, लेकिन वह आदि को वे 3 शब्द नहीं कहती है, जिसके लिए वह एक दिन तक बहुत कोशिश करता है, जहां वह अपने सभी विश्वविद्यालय के साथियों के सामने अपने प्यार का इजहार करती है। उनका प्यार खिलता है लेकिन आदि के आवेगी स्वभाव के कारण वे अंततः टूट जाते हैं।
छह साल बीत चुके हैं और आदित्य मास्टर्स के लिए लंदन चले गए हैं। वह एक सफल छात्र है, अपने विश्वविद्यालय में टॉप करता है, लेकिन वर्षा को भूल नहीं पाता है, जिसके कारण वह अपनी रुचि रखने वाली किसी भी लड़की को अस्वीकार करता रहता है।
जैसे कि यह नियति है, वर्षा और आदि दोनों एक-दूसरे से अपने नए कार्यस्थल में फिर से मिलते हैं क्योंकि वर्षा को उनके वरिष्ठ के रूप में पेश किया जाता है। सबसे पहले, आदि उससे नफरत करता है और उसके जीवन को कठिन बनाने की कोशिश करता है लेकिन वर्षा सौहार्दपूर्ण रहने की पूरी कोशिश करती है। धीरे-धीरे दोनों एक दूसरे को समझने लगते हैं और दोस्त बन जाते हैं। वर्षा अपने दोस्त को बताती है कि वह अभी भी आदि से प्यार करती है और जानती है कि आदि अभी भी उससे प्यार करता है क्योंकि जो गुस्सा होने का दिखावा करते हैं वे आपसे सबसे ज्यादा प्यार करते हैं। फिर भी दूसरी ओर आदि अपने दोस्तों को बताता है कि वह वर्षा के प्रति आकर्षित है क्योंकि वह उसका पहला प्यार थी लेकिन वह अब उससे प्यार नहीं करता और वर्षा यह पीछे से सुनती है।
तरुनी सचदेव
तरुनी सचदेव (१४ मई १९९८ - १४ मई २०१२) एक भारतीय मॉडल और बाल अभिनेत्री थी, जो टेलीविजन विज्ञापनों और फिल्मों में उनके काम के लिए सबसे अच्छी तरह से जाना जाता था। उन्होंने रसना के विज्ञापनों और बॉलीवुड फिल्म पा (२००९) में अभिनय किया, जिसमें वह अमिताभ बच्चन के सहपाठी का अभियान किया। वह मलयाली दर्शकों के बीच अच्छी तरह से लोकप्रिय थी वेल्लिनक्षत्रम में अम्मुक्ट्टी के चित्रण के लिए।
जीवनी
तरुनी सचदेव का जन्म मुंबई में एक शहर में हुआ, उद्योगपति हरेश सचदेव और उनकी पत्नी गीता सचदेव के घर। उन्होंने बांद्रा, मुंबई में बाई अवबाई फ्रैमजी पेटिट गर्ल्स हाई स्कूल में अपनी स्कूली शिक्षा की। तरुनी की मां इस्कॉन (हरे कृष्णा आंदोलन), मुंबई के राधा गोपीनाथ मंदिर में एक कलीसिया भक्त सदस्य थीं। तरुनी ने भी मंदिर त्यौहारों में नाटकों में प्रदर्शन किया था।
तरुनी ने रासना, कोलगेट, आईसीआईसीआई बैंक, रिलायंस मोबाइल, एलजी, कॉफी बाइट, गोल्ड विजेता, शक्ति मसाला और स्टार फ्लश ड्रीम्स जैसे उत्पादों के लिए कई टेलीविजन विज्ञापनों में अभिनय किया। वह उद्योग में सबसे व्यस्त बाल कलाकार में से एक थीं और हिंदी फिल्म पा (२००९) में अमिताभ बच्चन, अभिषेक बच्चन और विद्या बालन के साथ काम किया है। उन्होंने दो मलयालम फिल्मों में भी अभिनय किया: वेल्लिनक्षत्रम (२००४) और सैथीम (२००४)। वह अपने समय का सबसे ज्यादा कमाई करने वाली बाल कलाकार थी। उन्होंने कुछ धारावाहिकों में एक बच्चे के रूप में भी अभिनय किया, जिसमें तमिल का एक धारावाहिक मेटी ओली सन टीवी, सीता की बेटी, मामिनी कुट्टी, एपिसोड ७१२ से अंत तक। उन्होंने हिंदी धारावाहिक सासुरल सिमर का में दुर्गानी के रूप में भी अभिनय किया। उनकी मृत्यु के बाद, हिंदी धारावाहिक में उनकी भूमिका रुहानिका धवन के साथ बदल दी गई थी।
मृत्यु
१४ मई २०१२ को उनके जन्मदिन वाले दिन को नेपाल में अग्नि एयर फ्लाइट सीएचटी विमान दुर्घटना में तरुनी सचदेव की मृत्यु हो गई। तरुनी की मां गीता सचदेव, जो उड़ान पर उसके साथ भी मर गईं। नेपाल यात्रा के लिए ११ मई २०१२ को तरुनी जाने से पहले, उसने अपने सभी दोस्तों को गले लगाकर कहा, "मैं आखिरी बार आपसे मिल रही हूं"। यद्यपि यह एक मजाक था, उसके सहपाठियों के अनुसार, तारूनी ने "कभी भी अपने दोस्तों को गले लगाया नहीं था या किसी भी पूर्व यात्रा के लिए जाने से पहले उन्हें अलविदा संदेश भेजे थे"
बेन एफ्लेक
बेंजामिन गेजा एफ्लेक-बोल्ड (जन्म 15 अगस्त, 1972) एक अमेरिकी अभिनेता, निर्देशक, निर्माता और पटकथा लेखक हैं। उनकी प्रशंसा में दो अकादमी पुरस्कार और तीन गोल्डन ग्लोब पुरस्कार शामिल हैं। उन्होंने एक बच्चे के रूप में अपना करियर शुरू किया और पीबीएस शैक्षिक श्रृंखला द वॉयज ऑफ द मिमी (1984, 1988) में अभिनय किया। वह बाद में स्वतंत्र आने वाली उम्र की कॉमेडी डेज़ एंड कन्फ्यूज़्ड (1993) और विभिन्न केविन स्मिथ फ़िल्मों में दिखाई दिए, जिनमें मल्लराट्स (1995) चेज़िंग एमी (1997) और डोगमा (1999) शामिल हैं। अफ्लेक को व्यापक मान्यता मिली जब उन्होंने और बचपन के दोस्त मैट डेमन ने गुड विल हंटिंग (1997) लिखने के लिए सर्वश्रेष्ठ मूल पटकथा के लिए गोल्डन ग्लोब और अकादमी पुरस्कार जीता, जिसमें उन्होंने अभिनय भी किया। उन्होंने तब खुद को स्टूडियो फिल्मों में एक अग्रणी व्यक्ति के रूप में स्थापित किया। द ड्रामा आर्मगेडन (1998), रोमांटिक कॉमेडी फोर्सेस ऑफ नेचर (1999), वॉर ड्रामा पर्ल हार्बर (2001), और स्पाई थ्रिलर द सम ऑफ ऑल फियर्स (2002)।
अनुसूचित जाति एवं अनुसूचित जनजाति (अत्याचार निरोधक) अधिनियम, 1989
अनुसूचित जाति एवं अनुसूचित जनजाति (अत्याचार निरोधक) अधिनियम 1989 को 11 सितम्बर 1989 में भारतीय संसद द्वारा पारित किया था, जिसे 30 जनवरी 1990 से सारे भारत में लागू किया गया। यह अधिनियम उस प्रत्येक व्यक्ति पर लागू होता हैं जो अनुसूचित जाति एवं अनुसूचित जनजाति का सदस्य नहीं हैं तथा वह व्यक्ति इस वर्ग के सदस्यों का उत्पीड़न करता हैं। इस अधिनियम में 5 अध्याय एवं 23 धाराएँ हैं।
यह क़ानून क्या करता है?
यह अधिनियम अनुसूचित जाति एवं अनुसूचित जनजाति के सदस्यों के विरुद्ध किए गए अपराधों के निवारण के लिए है, अधिनियम ऐसे अपराधों के संबंध में मुकदमा चलाने तथा ऐसे अपराधों से पीड़ित व्यक्तियों के लिए राहत एवं पुनर्वास का प्रावधान करता है। सामान्य बोलचाल की भाषा में यह अधिनियम अत्याचार निवारण (Prevention of Atrocities) या अनुसूचित जाति/जनजाति अधिनियम कहलाता है।
इस कानून की तीन विशेषताएँ हैं :
आर्थिक बहिष्कार किसे कहते हैं ?
यदि कोई व्यक्ति किसी अनुसूचित जाति / अनुसूचित जनजाति के सदस्य से व्यापार करने से इनकार करता है तो इसे आर्थिक बहिष्कार कहा जाएगा।
निम्न गतिविधियाँ आर्थिक बहिष्कार की श्रेणी में आएँगी:
सामाजिक बहिष्कार क्या है ?
सामाजिक बहिष्कार तब होता है जब कोई व्यक्ति किसी व्यक्ति के साथ संपर्क में आने से इनकार करता है या उसे अन्य समूहों से अलग रखने की कोशिश करता है।
क्या एक सरकारी अधिकारी को उसके कर्तव्य का पालन न करने के लिए दंडित किया जा सकता है?
यदि कोई सरकारी अधिकारी (जो कि अनुसूचित जाति/ अनुसूचित जनजाति का सदस्य नहीं है), अभिप्रायपूर्वक/जानबूझकर इस अधिनियम के तहत दिए गए कर्तव्यों का पालन नहीं करता है तो उसे ६ महीने से १ साल तक के कारावास की सज़ा दी जा सकती है। एक अधिकारी पर केस तभी किया जा सकता है जब मामले की जाँच हो चुकी हो, और जाँच की रिपोर्ट में यह रास्ता सुझाया गया हो।
भारत सरकार ने दलितों पर होने वालें विभिन्न प्रकार के अत्याचारों को रोकनें के लिए भारतीय संविधान की अनुच्छेद 17 के आलोक में यह विधान पारित किया। इस अधिनियम में छुआछूत संबंधी अपराधों के विरूद्ध दण्ड में वृद्धि की गई हैं तथा दलितों पर अत्याचार के विरूद्ध कठोर दंड का प्रावधान किया गया हैं। इस अधिनिमय के अन्तर्गत आने वालें अपराध संज्ञेय गैरजमानती और असुलहनीय होते हैं। यह अधिनियम 30 जनवरी 1990 से भारत में लागू हो गया।
यह अधिनियम उस व्यक्ति पर लागू होता हैं जो अनुसूचित जाति, अनुसूचित जनजाति का सदस्य नहीं हैं और इस वर्ग के सदस्यों पर अत्याचार का अपराध करता है़। अधिनियम की धारा 3 (1) के अनुसार जो कोई भी यदि वह अनुसूचित जाति, अनुसूचित जनजाति का सदस्य नहीं हैं और इस वर्ग के सदस्यों पर निम्नलिखित अत्याचार का अपराध करता है तो कानून वह दण्डनीय अपराध माना जायेगा-
दण्ड
ऊपर वर्णित अत्याचार के अपराधों के लियें दोषी व्यक्ति को छः माह से पाँच साल तक की सजा, अर्थदण्ड (फाइन) के साथ प्रावधान हैं। क्रूरतापूर्ण हत्या के अपराध के लिए मृत्युदण्ड की सजा हैं। अधिनियम की धारा 3 (2) के अनुसार कोई भी व्यक्ति जो अनुसूचित जाति, अनुसूचित जनजाति का सदस्य नहीं हैं और-
आग अथवा किसी विस्फोटक पदार्थ द्वारा किसी ऐसे मकान को नष्ट करता हैं जो अनुसूचित जाति, अनुसूचित जनजाति के किसी सदस्य द्वारा साधारणतः पूजा के स्थान के रूप में या मानव आवास के स्थान के रूप में या सम्पत्ति की अभिरक्षा के लिए किसी स्थान के रूप में उपयोग किया जाता हैं, वह आजीवन कारावास के साथ जुर्मानें से दण्डनीय होगा।